18/04/2013 | Administración LocalMunicipal
Santiago de Compostela
Oficina da Cidade Histórica e Rehabilitación
Expediente DIS/192/2012. Notificación de petición de documentación

Ao abeiro do previsto no artigo 59.4. da Lei 30/1992, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación ao interesado; procede notificar por edictos a MELISA ELIANA ANDREA LINGURAR VIDLER o seguinte acto administrativo: “Para poder resolver o procedemento iniciado por Vde. sobre OCUPACION DA VIA PUBLICA CON TERRAZA na RUA AMEAS (DAS) SANTIAGO DE COMPOSTELA (A CORUÑA) CASILLAS NC 78 A NC 84, é preciso que presente no Rexistro do Concello a seguinte documentación en conformidade co previsto no artigo 29 da vixente Ordenanza reguladora das terrazas e quioscos de hostalería: · Fotocopia da licenza de apertura do establecemento ou referencia ao seu expedinte de concesión ou transmisión. · Memoria descritiva do tipo de ocupación que se vai realizar e relación do mobiliario homologado que se pretende instalar, con indicación expresa do seu número. Deberá sinalarse o material do mobiliario da terraza. Recórdase que segundo o establecido polo Decreto Santiago de Compostela, de 3 de maio de 2012:. no ámbito de aplicación do Plan Especial de Protección e Rehabilitación da Cidade Histórica, homológase o mobiliario fabricado cos seguintes materiais: madeira, vimbia, ferro forxado e materiais que imiten aos anteriores cunha calidade acorde co entorno, prohibíndose materiais plásticos, aceiro inoxidable e aluminio nas súas cores naturais ou acabados metalizados brillantes. Valoraranse proxectos individualizados, que pola súa singularidade e valor de conxunto que presenten, empreguen outros materiais que os anteriormente recollidos. No que se refire ás cores, homológanse as cores orixinais dos materiais, así como o negro, o branco, o castaño e o marrón, nas súas diferentes tonalidades. · Plano de situación a escala 1:500 acoutado, no que se reflectir a superficie a ocupar, largo da beirarrúa, distancia ás paradas de autobuses, saídas de emerxencia, pasos de vehículos, quioscos, así como os elementos de mobiliario urbano existentes. · Plano de detalle a escala 1:100, acoutado e con indicación de todos os elementos de mobiliario, así como a súa clase, número e dimensión, total de superficie a ocupar e colocación destes consonte determina o art.17. Así mesmo, sinalaranse as medidas correspondentes á fronte da fachada do establecemento e largura da beirarrúa, e seu caso, as árbores, zonas axardinadas, mobiliario urbano municipal existente, rexistros e arquetas dos servizos municipais e de compañías de servizos. As cadeiras e mesas da terraza deberán respectar coa súa ubicación as instalacións e mobiliario urbano municipal existente, tal como farolas e alcorques. · Autorizacións, no seu caso, dos propietarios do establecementos lindeiros da súa fachada e documento que xustifiquen dita propiedade (escrituras ou certificado de titularidade do rexistro da propiedade). · Documento acreditativo da vixencia e de estar ao corrente no pagamento da póliza de seguros a que se refire o art.8, incluíndo a súa cobertura estendida á terraza. · Autoliquidación da taxa correspondente. · Delimitación do espazo ocupado de acordo co previsto no artigo 10.3º da Ordenanza de terrazas e quioscos de hostalería. Requíreselle para que no prazo de DEZ DÍAS HÁBILES, a contar do seguinte ao do recibo da presente notificación, aporte a citada documentación, coa advertencia de que dende hoxe a tramitación do expediente queda paralizada. Pasados tres meses dende que reciba este escrito, sen que lle dea cumprimento, o expediente incorrerá en caducidade, en cumprimento do disposto no artigo 92 da Lei 30/92 sobre Réxime Xurídico das Administracións Públicas e do Procedemento Administrativo común. Consonte ó disposto na Lei Orgánica 15/1999, do 13 de decembro, de Protección de Datos de Carácter Persoal, os seus datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 2 de abril de 2013 O VICESECRETARIO P. D. O xefe da Oficina de Rehabilitación e Cidade Histórica Jesús Curros Neira (decreto nº 467 de 26/01/2012)